
ŠAKIŲ RAJONO SAVIVALDYBĖS  TARYBA

SPRENDIMAS

DĖL MOKINIO KREPŠELIO LĖŠŲ PASKIRSTYMO, PERSKIRSTYMO, NAUDOJIMO IR PERDAVIMO TVARKOS APRAŠO TVIRTINIMO
2008 m.  kovo  27 d.  Nr. T-104
Šakiai

Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2000, Nr. 91-2832) 11 str. 2 d. ir 17 str. 48 p.,  Valstybės biudžeto ir savivaldybių biudžetų finansinių rodiklių patvirtinimo įstatymo (Žin., 2007, Nr.132-5356) 4 ir 5 str., Vyriausybės 2001 m. birželio 27 d. nutarimu Nr.785 (Žin., 2001, Nr.57-2040) patvirtinta Mokinio krepšelio ir sutartinių moksleivių apskaičiavimo metodika, Vyriausybės 2001 m. gruodžio 14 d. nutarimu Nr.1520 (Žin., 2001, Nr.106-3810) patvirtintomis Bendrojo lavinimo mokyklų finansavimo reformos nuostatomis, Švietimo ir mokslo ministro ir Finansų ministro 2002 m. sausio 21 d. įsakymu Nr.69/19 „Dėl bendrojo lavinimo mokyklų finansavimo“ reformos nuostatų įgyvendinimo“ (Žin., 2002, Nr.12-424), atsižvelgdama į Švietimo ir mokslo ministro 2007 m. kovo 15 d. įsakymu Nr. ISAK-386 (Žin., 2007, Nr.34-1258) patvirtintas Moksleivio krepšelio lėšų, skirtų atsiskaityti už neformalųjį vaikų švietimą, perskirstymo ir naudojimo metodines rekomendacijas, Švietimo ir mokslo ministro 2007 m. balandžio 4 d. įsakymu Nr. ISAK-605 (Žin., 2007, Nr.41-1551) patvirtintas Mokinių profesiniam konsultavimui skirtų lėšų naudojimo metodines rekomendacijas bei Švietimo ir mokslo ministro 2007 m. spalio 2 d. įsakymu Nr.ISAK-1934 (Žin., 2007, Nr.105-4319) patvirtintas Mokinių  pažintinei  veiklai skirtų lėšų naudojimo metodines rekomendacijas, n u s p r e n d ž i a :


1. Patvirtinti Mokinio krepšelio lėšų paskirstymo, perskirstymo, naudojimo ir perdavimo tvarkos aprašą (pridedama).


 2. Pripažinti netekusiu galios  savivaldybės tarybos 2007 m. kovo 29 d. sprendimą Nr. T-51 „Dėl mokinio krepšelio lėšų paskirstymo, perskirstymo, naudojimo ir perdavimo tvarkos aprašo tvirtinimo“.

Meras                                                                                                                          Juozas  Bertašius

                                                                                                         PATVIRTINTA

                                                                                                         Šakių rajono savivaldybės tarybos

                                                                                                         2008 m. kovo 27 d. sprendimu Nr.T-104

MOKINIO KREPŠELIO LĖŠŲ PASKIRSTYMO, PERSKIRSTYMO, NAUDOJIMO IR PERDAVIMO TVARKOS APRAŠAS

I. BENDROSIOS NUOSTATOS
              1. Mokinio krepšelio lėšų paskirstymo, perskirstymo, naudojimo ir perdavimo tvarkos aprašas (toliau – tvarka) reglamentuoja mokinio krepšelio lėšų paskirstymą, perskirstymą, naudojimą ir perdavimą tarp Šakių rajono švietimo įstaigų, o taip pat atsiskaitymą su kitomis savivaldybėmis, migruojant mokiniams.

              2. Mokinio krepšelis – tai vienam sutartiniam mokiniui pagal Lietuvos Respublikos Vyriausybės patvirtintą Mokinio krepšelio ir sutartinių moksleivių apskaičiavimo metodiką (toliau – Metodika) apskaičiuojama ir skiriama vienoda pinigų suma ugdymo procesui įgyvendinti (pedagogų atlyginimams, socialiniam draudimui), pedagogų kvalifikacijai tobulinti, vadovėliams ir mokymo priemonėms įsigyti, mokinių pažintinei veiklai ir profesiniam konsultavimui organizuoti bei lėšos pedagoginei psichologinei tarnybai finansuoti.

              3. Mokinio krepšelio lėšos apskaičiuojamos, skiriamos ir naudojamos bendrojo lavinimo mokyklos vieno mokinio bei mokyklos ir ikimokyklinės įstaigos priešmokyklinio ugdymo (toliau – švietimo įstaigos) mokinio ugdymui per finansinius metus, atsižvelgiant į mokyklos tipą, ugdymo koncentrą ar grupės dydį.

              4. Mokinio krepšelio lėšas sudaro dvi dalys – kintamoji ir pastovioji :

              4.1. kintamoji dalis – tai mokinio krepšelio dalis, skaičiuojama sutartiniam mokinių skaičiui; šiai lėšų daliai priskiriamos išlaidos mokyklų valdymui, pedagogų, psichologinės, specialiosios ir socialinės pedagoginės pagalbos, bibliotekų darbuotojų atlyginimams ir socialinio draudimo išlaidoms bei  pedagogų kvalifikacijai ;

              4.2. pastovioji dalis – tai mokinio krepšelio dalis, kuri skaičiuojama faktiniam mokinių skaičiui; šiai lėšų daliai priskiriamos išlaidos vadovėlių, mokymo priemonių įsigijimui, t. y. ugdymo procesui modernizuoti, bei lėšos mokinių profesiniam konsultavimui ir mokinių pažintinei veiklai.

II. MOKINIO KREPŠELIO LĖŠŲ PASKIRSTYMAS IR PERSKIRSTYMAS
              5. Vadovaujantis Metodika, savivaldybės administracijos Švietimo ir sporto skyrius skaičiuoja mokinio krepšelio lėšas ateinantiems metams pagal einamųjų metų rugsėjo 1 d. moksleivių duomenų bazės duomenis ir ateinančių metų sausio mėnesį patikslina skaičiavimus pagal sausio 1 d. duomenis.

              6. Lėšas, gautas mokinio krepšeliui finansuoti, Švietimo ir sporto skyrius  paskirsto  švietimo įstaigoms, sulyginant gautas lėšas su sausio 1 dienai patikslintais mokinio krepšelio skaičiavimais.

              7. Biudžeto ir turto skyrius, prieš tvirtinant savivaldybės biudžetą, švietimo įstaigoms, kurioms nustatytas mokinio krepšelio lėšų perteklius arba trūkumas, gali perskirstyti mokinio krepšelio lėšas tarp švietimo įstaigų iki 5 procentų visos specialiosios tikslinės dotacijos lėšų dalies, bet ne daugiau kaip 15 procentų mokyklai skirtų lėšų. 

III. MOKINIO KREPŠELIO LĖŠŲ NAUDOJIMAS

              8. Už mokinio krepšelio lėšų naudojimą pagal paskirtį yra atsakingi švietimo įstaigų vadovai.

              9. Švietimo įstaiga, įvykdžiusi bendruosius ugdymo planus ir visiškai patenkinusi mokinio krepšelio poreikį, likusią nepanaudotą sumą nuo liepos 1 d. (mokslo metų pabaiga) ir nuo kitų mokslo metų gruodžio 1 d. gali skirti kitoms mokymo reikmėms finansuoti.

              10. Nepanaudota specialioji tikslinė dotacija mokinio krepšeliui finansuoti, suderinus su steigėju, pirmiausia skiriama ugdymo išlaidų įsiskolinimui dengti, ugdymo procesui modernizuoti, pedagogų kvalifikacijos tobulinimo, pažintinės veiklos, profesinio konsultavimo išlaidoms dengti. 

              11. Mokinio krepšelio lėšų, skirtų atsiskaityti už neformalųjį vaikų švietimą, naudojimas: 

              11.1. mokinys turi teisę pasirinkti neformaliojo ugdymo teikėją: bendrojo lavinimo mokyklą, kurioje mokosi, arba kitą neformaliojo ugdymo įstaigą (Meno mokyklą arba Jaunimo kūrybos ir sporto centrą), bet tik viena iš jų gali būti finansuojama iš moksleivio krepšelio dalies neformaliajam vaikų švietimui. Apie savo pasirinkimą mokinys per pasirinktą neformaliojo ugdymo įstaigą informuoja bendrojo lavinimo mokyklą, kurioje mokosi;

              11.2. neformaliojo ugdymo įstaiga sudaro sutartis su mokiniais, įsipareigoja teikti paslaugas už moksleivio krepšelio lėšų dalį neformaliajam vaikų švietimui;

              11.3. neformaliojo ugdymo įstaiga moksleivio krepšelio lėšų dalį neformaliajam švietimui, perduotą iš bendrojo lavinimo mokyklų, kuriose mokosi mokiniai, naudoja švietimo ir mokslo ministro tvirtinamus Bendruosius ugdymo planus papildančioms neformaliojo vaikų švietimo programoms įgyvendinti;

              11.4. moksleivio krepšelio lėšų dalis neformaliajam švietimui, neformaliojo ugdymo įstaigoms skiriamos kaip tikslinės lėšos nesuteikiant teisės jas naudoti kitiems nenumatytiems tikslams įgyvendinti.

              12. Mokinių profesiniam konsultavimui skirtų lėšų naudojimas:

              12.1. profesiniam konsultavimui skirtos lėšos naudojamos mokinių, besimokančių pagal pradinio, pagrindinio ir vidurinio ugdymo programas ir suaugusiųjų pradinio, pagrindinio ir vidurinio ugdymo programas, profesiniam konsultavimui;

              12.2. finansuojamos šios veiklos formos :

              12.2.1. veikla, susijusi su profesiniu konsultavimu (seminarai, paskaitos, kiti renginiai);

              12.2.2. renginiuose dalyvaujančių mokinių nakvynė;

              12.2.3. patalpų nuoma, organizuojant renginius;

              12.2.4. mokinių kelionė į renginius (seminarus, konferencijas, profesinių ir aukštųjų mokyklų muges, parodas ir kt.);

              12.2.5. renginiuose dalyvaujančių mokinių maitinimo išlaidos;

              12.2.6. mokymo priemonių, literatūros, mokomųjų kompiuterinių priemonių, skirtų profesiniam konsultavimui, įsigijimas, informacinės medžiagos gamyba.

              12.3. mokyklos vadovas, mokyklos tarybai pritarus, patvirtina profesinio konsultavimo veiklų priemonių planą, nustato lėšų panaudojimo galimybes ir būdus; paskiria asmenis, atsakingus už profesinio konsultavimo veiklų mokykloje organizavimą, veikloms skiriamų lėšų panaudojimą ir atsiskaitymą;

              12.4. profesinio konsultavimo veikloms finansuoti gali būti pritrauktos rėmėjų, tėvų ir kitos lėšos.

              13. Mokinių pažintinei veiklai skirtų lėšų naudojimas:

              13.1. pažintinės veiklos tikslas – padėti suvokti savo tautos istorijos, kultūros, gamtos savitumą, puoselėti ir išlaikyti tautinę savimonę;

              13.2. lėšos pažintinei veiklai yra skiriamos kiekvienam vaikui, besimokančiam pagal pradinio, pagrindinio ir vidurinio ugdymo programas;

              13.3. pažintinė veikla organizuojama išnaudojant teritorijos, kurioje yra mokykla, teikiamas galimybes, palaipsniui pereinant prie savivaldybės, apskrities ar šalies pažintinių objektų;

              13.4. rekomenduojami tokie pažintiniai objektai kaip muziejai, istorijos, gamtos, geografijos, kultūros paminklai ir šios veiklos formos: išvykos, ekskursijos, kraštotyrinė veikla, vaikų turizmo renginiai pažintiniais tikslais ir pan.;

              13.5. lėšos, skirtos mokinių pažintinei veiklai, naudojamos apmokėti už :

              13.5.1. mokinių dalyvavimą kitų švietimo teikėjų organizuojamose pažintinėse edukacinėse programose ir projektuose;

              13.5.2. bilietus pažintinius objektus;

              13.5.3. mokinių ir juos lydinčių asmenų kelionės (transporto) į pažintinius objektus išlaidas;

              13.5.4. gido paslaugas;

              13.6. lėšų negalima naudoti: 

              13.6.1. kelionių į užsienį ir su jomis susijusioms išlaidoms apmokėti;

              13.6.2. mokytojo darbo apmokėjimui už organizuojamą pažintinę veiklą;

              13.6.3. mokinių išvykų į olimpiadas, konkursus, sporto varžybas ir pan. apmokėjimui;

              13.6.4. pramoginių renginių lankymo ir organizavimo išlaidoms apmokėti;

              13.6.5. projektų, programų parengimo išlaidoms apmokėti;

              13.6.6. mokinių poilsio organizavimui.

              13.7. pažintinei veiklai finansuoti gali būti naudojamos rėmėjų, tėvų ir kitos lėšos.

IV. MOKINIO KREPŠELIO LĖŠŲ PERDAVIMAS

              11. Moksleiviams migruojant tarp rajono bendrojo lavinimo mokyklų (gimnazijų), įstaigų vadovai Švietimo ir sporto skyriui pateikia moksleivių judėjimo suderinimo aktus, pasirašytus abiejų suinteresuotų švietimo įstaigų vadovų ir suderintus su Švietimo ir sporto skyriaus vedėja (1 priedas). Pagal pateiktus moksleivių judėjimo suderinimo aktus Švietimo ir sporto skyrius apskaičiuoja mokinio krepšelio judėjimo lėšas tarp rajono įstaigų, sudaro suvestinę, kurią pateikia Biudžeto ir turto skyriui.

              12. Moksleiviams migruojant tarp savivaldybių (arba tarp savivaldybės ir valstybės finansuojamų švietimo įstaigų), bendrojo lavinimo mokyklų (gimnazijų) vadovai Švietimo ir sporto skyriui pateikia žinias apie mokinius, išvykusius mokytis į kitų savivaldybių mokyklas arba atvykusius iš kitų savivaldybių mokyklų (3 priedas). Švietimo ir sporto skyrius atlieka skaičiavimus dėl gaunamų mokinio krepšelio lėšų, paruošia mokinio krepšelio lėšų perdavimo suderinimo aktus, kuriuos tvirtina Švietimo ir sporto skyriaus vedėja, ir išsiunčia juos atitinkamoms savivaldybėms. Gautus suderintus iš kitų savivaldybių aktus Švietimo ir sporto skyrius pateikia Biudžeto ir turto skyriui.

              13. Bendrojo lavinimo mokyklų (gimnazijų) atsiskaitymams su neformaliojo švietimo įstaigomis, meno mokyklos bei jaunimo kūrybos ir sporto centro vadovai Švietimo ir sporto skyriui pateikia moksleivių, lankančių užsiėmimus neformaliojo švietimo įstaigoje, suderinimo aktus, pasirašytus neformaliojo ugdymo įstaigos ir suinteresuotos švietimo įstaigos vadovų bei suderintus su Švietimo ir sporto skyriaus vedėja (2 priedas). Pagal šiuos aktus Švietimo ir sporto skyrius apskaičiuoja perduodamas mokinio krepšelio lėšas ir sudaro suvestinę, kurią pateikia Biudžeto ir turto skyriui. Mokiniui nusprendus pakeisti neformaliojo ugdymo įstaigą, lėšos grąžinamos bendrojo lavinimo mokyklai arba perduodamos kitai neformaliojo ugdymo įstaigai ta pačia tvarka. 

              14. Moksleivių judėjimo tarp rajono švietimo įstaigų  suderinimo aktus (pagal šios tvarkos 11 punktą) ir moksleivių, lankančių užsiėmimus neformaliojo švietimo įstaigoje, suderinimo aktus (pagal šios tvarkos 13 punktą) įstaigų vadovai pateikia Švietimo ir sporto skyriui šiais terminais:

              14.1. už praeitų metų gruodžio mėnesį – iki sausio 5 d.;

              14.2. už einamųjų metų sausio–birželio mėnesius – iki liepos 5 d.;

              14.3. už einamųjų metų liepos-rugsėjo mėnesius – iki spalio 5 d.;

              14.4. už einamųjų metų spalio-lapkričio mėnesius – iki gruodžio 5 d.

              15. Žinias apie mokinius, išvykusius mokytis į kitų savivaldybių mokyklas arba atvykusius iš kitų savivaldybių mokyklų (pagal šios tvarkos 12 punktą), švietimo įstaigų vadovai pateikia Švietimo ir sporto skyriui už kiekvieną mėnesį iki sekančio mėnesio 5 d.

              16. Vadovaudamasis moksleivio krepšelio lėšų perdavimo suderinimo aktais Biudžeto ir turto skyrius ruošia sprendimo projektus ir teikia juos tvirtinti savivaldybės tarybai.

              17. Atsiskaitymams naudojamos formos pridedamos (1,2,3 priedai).

________________________

	MOKSLEIVIŲ,LANKANČIŲ UŽSIĖMIMUS

	NEFORMALIOJO UGDYMO ĮSTAIGOJE,

	SUDERINTA

	Šakių rajono __________________  
	Šakių rajono _____________________
	

	
	____________________ direktorius
	mokyklos direktorius
	
	

	
	___________________________
	______________________________
	

	
	           (v.pavardė,parašas)
	
	             (v.pavardė,parašas)
	

	
	A.V.
	
	A.V.
	
	











D:\Dokumentai\2008\taryba\sprendimai\0327\3sp33.doc

